== Mysteriet om Giertrud Birgitte Bodenhoff ==
Starcke blev kendt af offentligheden ikke alene som politiker. I [[1952]] fremsatte han en opsigtsvækkende teori: At hans tipoldemors tante, Giertrud Birgitte Bodenhoff, i [[1798]] som skindød var blevet begravet levende på [[Assistens Kirkegård (København)|Assistens Kirkegård]] – og vakt til live og myrdet af en gravrøver. Historien baserede sig på en genfortalt tradition i familien og fandtes i flere lidt forskellige udgaver. Starcke fik tilladelse til at lade graven undersøge. Det skete i januar 1953. Der blev ikke fundet tegn på ydre vold på skelettet, men det blev konstateret at skelettet havde forskubbet sig i kisten – hvilket ikke er ualmindelig i ældre grave. Starcke mente efter undersøgelsen "at alting tyder på, at Traditionen er rigtig", mens historiker [[Albert Fabritius]] kom frem til den modsatte konklusion efter at have gennemgået sagen i en artikel i [[Personalhistorisk Tidsskrift]] i 1955.<ref>{{Kilde | forfatter=Albert Fabritius | forfatterlink=Albert Fabritius | titel=Giertrud Birgitte Bodenhoffs mysterium og gravrøverierne på Assistens Kirkegård. | tidsskrift=[[Personalhistorisk Tidsskrift]] | at=15. Række, 3. Bind, 3. Hefte | dato=1955 | url=https://slaegtsbibliotek.dk/920461.pdf}}</ref>
Personbillede_savnes Litteratur Politik Samfund Ledelse Ledere